فرانسانین تخمینن 400 قاچقین اوشاغین اینگیلتره‌دکی عائله‌لرینین یانینا گئتمه‌سی اوچون ضروری حقوقی پروسه‌سی حیاتا کئچیرمه‌دیگی بیلدیریلدی.
اینگیلتره و ولز وکیل‌لر بیرلیگی اینسان حاق‌لاری کومیته‌سی‌نین راپورونا گؤره، فرانسا قاچقین‌ اوشاقلارین اینگیلتره‌یه گوچ طلب لرینی فعال شکیلده دقته آلمیر.
راپوردا بیلدیریلیر کی، قاچقینلارین فرانسا‌دان اینگیلتره‌یه کئچید یولو اوزریندکی کالایس شهریندکی "Jungle"  قاچقین دوشرگه‌سینده اولان تخمینن 10 مین نفر فرانسا تهلوکه‌سیزلیک قوه‌لری طرفین‌دن بوراخیلدیق‌دان سونرا تخمینن 400 اوشاق فرانسادا صاحب‌سیز قالیب.
بو اوشاق‌لار اینسان قاچاقچی‌لیغی، استثمار و خسته‌لیک تهدیدی آلتیندا‌دیر. راپوردا قاچقین اوشاق‌لارین اینگیلتره‌دکی عائله‌لری‌نین یانینا گئتمه‌سینی تامین ائده بیله‌جک 6 فرق‌لی آلترناتیو حقوقی پروسه‌سین فرانسا طرفیندن اویغون شکیلده ایجرا ائدیلمه‌دیگی قئید ائدیلیر.
بؤیوک بریتانیانین کئچن ایل والیدین‌لری اولمایان 900 اوشاغی قبول ائتدیگینی و فرانسادا یاشایان اوشاق‌لارین ایسه گونده‌لیک حیات‌لارینی داوام ائتدیرمک اوچون لازیم اولان شئی‌لردن محروم اولدوغونو بیلدیریب.
فرانسا‌داکی قاچقین و خصوصیله، اوشاق‌لارین شرط‌لری اؤلکه‌دکی غیری-حکومت تشکیلات‌لاری طرفین‌دن ده تز-تز تنقید اولونور.
